
Ашханада курьсю устюнде ялпакь бир се- 
пет, плита устюнде—къазан, стол устюнде де 
балабан беяз чанакь тура эди. Сепетте къыс- 
кьачлар, къазанда дарагъутлы ве тузлу къай- 
нагъан сув бар, чанакъта исе бир шей ёкь 
ЭДИ. 

Хозяйка кирип кельгенинен: 

Бир дегенде- кьолуны сепетке джиберди 
къыскъачны къапкъачлап тутты; 

Эки дегенде- къыскъачны къазангъа таш- 
лады, о пишкенге къадар бекледи ве учь де- 
генде -- къыскъачны къашыкънен къазандан 
алып чанакъкъа къойды. 

Ве шай кетти ве кетти. 

Бир—къапкъачланып алынгъан къара къыс- 
къач мыйыкъларыны ачувланып къыбырдатты, 
къыскъычыны керди ве къуйругъуны саллады; 

Эки--кьыскьач къайнагъан сувгъа чомды, 
чапаланмакъны вазгечти ве къызарды. 


Учь — къызыл къыскъач чанакъ ичинде 
къыбырданмай ята, ве ондан був чыкъа эди. 

Бир — эки- учь, бир — эки —учь, — сепетте 
къара къыскъачлар эп эксиле, къазанда сув 
къайнай ве буркъулдай, беяз чанакъ ичинде 
исе къызыл къыскъачларнынъ обасы эп осе 
ЭДИ. 

Мына, сепетте тап сонъу бир къыскъач 
къалды. 

Бир дегенде — хозяйка оны пармакъларынен 
къапкъачлап алды. 

Бу вакъыт онъа ашханадан бир шейлер 
айтып бакъырдылар. 

Хозяйка — акетем, өжет» Бу сонькиси,- 
деди ве шашмалады: 

Эки дегенде- кьара къыскъачны чанакъ- 
къа ташлады, азачыкъ бекледи, къызыл къыс- 
къачны къашыкъкъа илиштирип чанакътан 
алды ве учь дегенде, оны къайнагъан сувгъа 
ташлады. 

Къызыл къыскъачкъа сыджакъ къазанда 
я да салкъын чанакъта ятмакънынъ ич бир 
фаркъы ёкъ эди. Къара къыскъач къазангъа 
тюшмеге де, — чанакъта ятмагъа да истемей: 

О, дюньяда эр шейдензияде къыскъачлар кьыш-. 
лагъан ерде булунмакъ истей эди. Эм чокъ 
тюшюнип турмай— о озь кезинтисине башлады: 
артына чекелей-чекелей кетти. 

О, къыбырдамай яткъан къызыл къыскъач- 
ларнынъ обасына сюрюнди ве оларнынъ астына 
джылышып барып сакъланды. 

Хозяйка ашкъа дарагъут сепип ярашты- 
рып столгъа къойлы. 

Беяз чанакъта къызыл къыскъачлар ешиль 
дарагъутнен пек дюльбер тура эдилер. Къыс- 
къачлар лезетли эдилер. Мусафирлер ач эди- 
лер. Хозяйка ишнен огъраша эди. Къара къыс- 
кьачнынь чанакътан чыкъып стол устюне тюш- 
кенини ве артына чекелей-чекелей джылышып 
чанакъ тюбюне киргенини, ве андан да стол- 
нынъ четине къадар баргъаныны кимсе эсле- 
меди. 

Стол тюбюдне исе, хозяинлернинъ столун- 
дан манъа бир шей тюшмезми экен, —деп 
мышычыкъ беклеп тура эди. 

Бир даа, онынъ огюне--шалп!--ЭТИП къа- 
ра, мыйыкълы бир шей тюшти. 

Мышычыкъ онынъ къыскъач олгъаныны 

“бильмеди, балабан къара къонъуз белледи ве 
оны бурунынен тюртти. 

Къыскъач арткъа чекильди. 

Мышычыкъ онъа аягъынен токъунды. 

Къыскъач къыскъычыны тикледи. 

Мышычыкъ онынънен башкъа чыкъылмай- 
джакъ, —деп къарарлаштырды, чевирильгенде, 
оны къуйругъынен сыйпады. 

Къыскъач исе, бирден —жап!— Этти къуйру- 
гъынынъ уджуны къыскъычларынынъ арасы- 
на алып сыкъты. 

Бу ерде мышычыкъ насыл алда къалды! 
Мьяу!—деп курьсюге секирип минди. Мьяу!— 
деп курьсюден столгъа секирип минди. Мьяу!— 
деп столдан пенджере устюне секирип минди. 
Мьяу!- деп сонъ азбаргъа секирип чыкъты. 

Мусафирлер: тут, тут--кьутургьан!- деп 
багьырыштылар. 

Лякин мышычыкь зувулдап исардан атлап 
азбардан чыкъты, багъча ичине джоюлып 
кетти. Багъчада голь бар эди, эгер къыскъач 
къыскъычыны ачып онынъ кьуйругьыны джи- 
бермеген олса, мышычыкъ мытлакъа сувгъа 
юварланаджакъ эди. | 

Мышычыкь арткьа айланып секириклей 
эвге тайды. | 71 

Голь кучюк олып, ичи бус-бутюн когет ве / 
сазнен толу эди. 1 

Онда къуйрукълы тенбель бакъалар, чабакъ 
балыкълары ве чыкъ-чыкъ балабанлар яшай | 
эди. Оларнынъ яшайышы пек джансыкъкъан 
яшайыш, даима бир тюрлю эди. Къуйрукълы | 
бакъалар юкъарыгъа ве тюпке, чабакъ балыкъ- 
лары огге-арткъа догъру ялдайлар, чыкъ-чыкЪ 
балабанлар когет устюнде джылыша--бир кунв 
устте джылышса экинджи куню- тюпке тюше- 
лер. 

Бирден сув шапрылды, къара тенли кимди} 
сувдан бурьчюклер чыкъарып тюпке чомды. | 

Шу арада эр кес, оны бакъмагъа: төй 
ланды — къуйрукълы бакъалар ялдап, чабака _ 
балыкълары чапып кельди, тюптен исе чыкъ- 
чыкъ балабанлар джылыштылар. Я 

Эм акъикъатен сейир этильгендай шей: 
„онынъ мыйыкъ уджларындан башлап, къуйрук Е ٢ 
уджларына баргъангъа къадар бутюн аза тени 
къара къатты къылыфнен къаплангъан Эди 
Онынъ кокрегини ве аркъасыны тегиз къатты 

“кьабукь кьаплагьан. Кьатты гьалсамалары- 


нынъ алтындан индже пытачыкъларнынъ ус- 


тюнде къыбырдамай эки козь бакъып тура 
эди. Узун ве тюз мыйыкълары огге догъру 
сюнгю киби чыкъып тура эди. Дёрт чифт ин- 
дже аякълары вилкачыкъкъа, эки къыскъычы 
исе--тишли эки авузгъа ошап тура эди. 

Гольде яшагъанлардан ич бириси даа бир 
кере къыскъач корьмеген эдилер ве эр бири 
авесленип, онъа якъынлаштылар. 

Къыскъач силькинди--эписи къоркъушып 
арткъа чекильдилер. Къыскъач огдеки аягьы- 
ны котерди, вилкасынен озь козюни тутты ве 
пытачыкъларыны чекип темизлемеге башлады. 

Бу, о къадар аджайип эди ки, эписи бир 
даа къыскъачнынъ башына топландылар. Бир 
чабакъ балыгъы исе атта онынъ мыйыгъына 
барып токъунды. 

— Къыскъач оны шымп!—этип къыскъы- 
чынен къапкъач этти ве матюв чабакъ балы- 
гьы эки парчагъа болюнди. 

Балычыкълар ве чабакъ балыкълары чешит 
тарафкъа даркъашып къачтылар. Ач къыскъач 
исе ич бир сессиз ашанмагъа башлады. 

Къыскъач гольде токъ яшады. О, бутюн 
куньлери сазлыкъта раатланды. Геджелери ке- 
зе, мыйыкъларынен голь тюбюни, когетлерни 
тутып къарай ве яваш джылышкьан чыкъ- 
чыкь балабанларны къыскъычынен къапкъач 
этип тута эди. 

Къуйрукълы бакъалар ве чабакъ балыкъ- 
лары энди ондан къоркъа ве озьлерине якъын 
кетирмей эдилер. Онъа чыкъ-чыкъ балабанлар 
да етерлик эди. О, оларны устьлериндеки къа- 
букъларынен берабер ашап джибере, онынъ 
къатты къылыфы да бойле ашлардан къатты- 
лаша эди. 

Лякин гольнинь чюрюк суву сасыкъ эди. 
О, кене къыскъачлар къышлагъан. ерлерде 
булунмакъ истей. 

Бир кунь акъшам ягъмур ягъмагъа башлады. 
О, бутюн гедже къуйып турды, сабагьа къа- 
дар гольнинъ суву котерильди. артылып кетти. 
Сув акъынтысы къыскъачны иликтирип алып 
кетип, гольден узакьлаштырды, копюк ичине 
кирсетти, бир даа котерип алып эндекке 
ташлады. 

Къыскъач кьуванды, кень къуйругъыны 
12 

джайды, оны сувгъа шыпыртты ве артына че- 
келей-чекелей джылышып, ялдап кетти. 

Лякин ягъмур токьтады, эндек сайылашты — 
ялдамакъ зорлашты. Къыскъач джылышмагъа 
башлады. 

О, чокъ джылышты. Куньдюз раатлана, ге- 
дже исе бир даа ёлуна девам эте. Биринджи 
эндек экинджисине, экинджиси учюнджисине, 
учюнджиси дёртюнджисине бурула- о эп къы- 
бырдай, кьыбырдай, джылыша, джылыша- ама 
ич бир якъкъа джылышып эндектен чыкьып 
олалмай. 

Онунджы куню о, пек ач олгьаны алда бир 
тамыр тюбюне келип кирди. Янымдан бир 
чыкъ-чыкъ балабан джылышып, я бир ба- 
лыкъ, я бир бакъа ялдап кетмезми экен, деп 
беклемеге башлады. 

Мына о, тамыр тюбюнде отургьанда-- 
шомп!--этип эндек тарафтан агьыр бир шей- 
нинъ тюшкенини эшитти. 

Къыскъач бакъты: аякълары къыскъа, 
мышыкъ баласы боюнда кенъ юзьлю бир 
джанаварнынъ онъа таба ялдап кельгенини 
корьди. 

Башкьа вакьытта олса кьыскьач, бойле 
бир джанавардан кьоркьып, кьачар да эди. 

Лякин — ачлыкъ — шакъа шей дегиль. Бир 
шейнен къарынны толдурмакъ керек. 

Къыскъач бу джанаварны озь янындан кёч- 
кенде, онынъ къалын тюклю кьуйругьыны 
къыскъачынен къапкъач этип сыкьты. Ма- 
къаснен кескен киби кесип тюшюририм бел- 

леди. О исе, аксине чыкъты. Бу джанавар—сув 


сычавулы эди, бир силькинди ама, къыскъач 
тамыр тюбюнден бир къушдай атылып кетти. 
Сычавул къуйругъыны башкъа тарафкъа— 
тарс!--этип саллап ташлады ве къыскъачнынъ 
къыскъычы ярысындан къопты. 

Къыскъач тюпке тюшти, шай да ятып 
къалды. Сычавул исе къуйругъындаки къыс- 
къычнен ялдап кетти. Кене яхшы къыскъачны 
сычавул къоркъунчлы тишлери арасына ал- 
мады, эгер алгъан олса, онъа къатты къылыф 
да файда бермез эди. 

Къыскъач бир даа джылышмагъа башлады: 

Бакъа ятакь тапып, оларны ашады, сонъ 
сазгъа тюшти. Къыскъач онъа озь вилка- 
чыкълы аякъларыны тыкъып къарыштырмагъа 
16 


аягъына, аягъындан аягъына, — авуштырый, _ 
къыскъач кьуртны богъазына кетирип ёллады. | 

Бираз тойгъан сонъ даа джылышып кет 
ти. Эндеклер бою олгъан кезинти артыкъ та- 
мам бир ай девам этти. Энди сентябрь айы ЭДИ, 
къыскъач озюнинъ вазиетининъ осал, эм 0 
къадар осал олгъаныны, атта артыкъ джылыш- 
май башлагъаныны дуйды. Ялыда кьумны 
къуйругъынен кьарыштырмагьа, къазмагъа 
башлады. Къумда о озюне янъы бир чукъур 
къаздым дегенде, оны бир шей сыкъмагъа 
башлады. 

Къыскъач къабугъыны ташламагъа башла | 
ды. О чалкъа йыкъылды. Онынъ къуйругъы 
де керильди, де джыйырылды, мыйыкълары да 
къалтырады. Сонъ о бирден созулды, онын» 
къатты къылыфы къурсагъындан патлады, ве 
о гульгюли-къаве тюс къабугъындан чыкъты. 
Бу ерде къыскъач къуйругъыны къатты сильк- 
ти ве озь къабугъындан сувурылып чыкъты, 
Джансыз мыйыкълы къатты къылыфы къоба- 
дан тюшти. О бош ве енгиль эди. Къатты | 

рип алып кетти. | 

Балчыкъ къобада исе, джанлы къыскъач 
ятып къалды -- энди о къадар йымшакъ ве 
ярдымсыз къалды ки, оны чыкъ -чыкъ бала 
бан биле озь назик бойнузчыкъларынен санча 
ве агъырта билир эди. 

Куньлер эп оте, о исе даима арекетсиз ята. 
Онынъ тени яваш - яваш къаттылашмагъа, 
янъыдан къатты къылыфнен къапланмагъа 
башлады. Къылыфы ялынъыз къара дегиль де 
шимди къызыл-къаверенки тюсте эди. 

Мына бир аджайип ал: сычавулнынь кьо- 
паргъан къыскъычы янъыдан пек тез осьмеге 
башлады. 

Къыскъач ювасындан чыкъты ве яньы 
къуветнен къыскъачлар къышлагъан якъкъа 
кетти. 

Сабырлы къыскъач эндектен-эндекке, озен- 
чиктен - озенчикке джылышып кетти. Онын | 
къатты къылыфы къаралашты. Куньлер къыс- 
къарды, ягъмур ягъды, сувда теректен текюль- 
ген енгиль алтын тюс япракълар ялдадылар. 
Геджелери сув морт бузнен ортюле. 

ды, ялдады, энъ сонъунда ялылары балчыкъ, Ний 
олгьан бир кень озенге барып тюшти. 

Тик ялыда сув четинде кьоба устюне сүй 
ба, къоба устюне къоба, къоба устюне къо- 


т 


балар--джап устюнде сувгьа саркьып тургьан 
бадан кьыскьач бакьып тура, еш وو‎ 
кьыбырдата, къыскъычынен къоркъута. 
Текмиль бир къыскъач шеэри. 4 
Сеяатчы къыскъач къуванды. Ялыда бош 
ерчик тапты ве озюне раатлыкъ бергендай 
уйгъун юва-къоба къазды. Яхшы тойды ве. 
аювнынь кьобада яткьаныдай, кьышламагьа” 
ятты. ۹ 
Эм вакъты да эди: къар явды, сув бузлады. | 
Къыскъач къобанынъ агъзыны озюнинь” 
буюк къыскъычынен тыкһады,-онһа бир TO 
къунып да бак»! | 
Шай этип юкълады. 
Мына, бутюн къыскъачлар бойле къыш» 
лайлар. 1 


“Фияты 50 кап. 


Госиздат Крымской АССР. Симферополь, ул. Горького, 8 


